Je Hugues, sires de Rans, fais savoir à touz ces qui ces letres verrunt que je tiens et doi tenir et mi hoir auximant en fei et en chasemant de noble barun Robert, duc de Burgoinen, et des siens, la ville de Parrigné et totes les apertenances et tout le finaige et la maisun d’Aiguillon, ensemble totes les appandises et les apertenances, et de ces choses je suis tenuz en sum homenaige, et ha recogneu et recoignos que je tenoie en fei do duc de Burgoignen la moité de Flamerans et ce que mes sires Aymeriz sanz raisum i tenoit de moy, et la moité de Soisons, et les fiez que lun i tenoit de moy en totes choses, et cestes choses de Flamerans et de Soisons mes sires Guillaume de Pontoillier, mes gendres, et ma fille, sa famme, et lor hoir doivent tenir dou dit duc ou des siens. Et en tesmoingnage je en ha bailliés mes letres presentes seelées de mon seel. Cefu fait en lan de grâce mil CC. LX. et douze ou mois de mars. [Illustration]